DA Den Europæiske Unions Tidende L 55/1

RÅDETS FORORDNING (EF) Nr. 172/2007

af 16. februar 2007

om ændring af bilag V til Europa-Parlamentets og Rådets forordning (EF) nr. 850/2004 om persistente organiske miljøgifte

(EØS-relevant tekst)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 850/2004 af 29. april 2004 om persistente organiske miljøgifte (1), særlig artikel 7, stk. 5, første afsnit, artikel 7, stk. 6, og artikel 14, stk. 3, og

ud fra følgende betragtninger:

(1) Kommissionen har foretaget en undersøgelse af gennemførelsen af bestemmelserne om affald i forordning (EF) nr. 850/2004. Undersøgelsen mundede ud i maksimale koncentrationsgrænser til bilag V, del 2, i nævnte forordning. Over disse grænser kan en risiko for menneskers sundhed og miljøet ikke udelukkes.

(2) Koncentrationsgrænserne for polychlorerede dibenzo-p-dioxiner og dibenzofuraner (PCDF/PCDD) er udtrykt i toksicitetsækvivalenter (TEQ) med anvendelse af WHO's toksicitetsækvivalensfaktorer (TEF) fra 1998. Der foreligger ikke tilstrækkelige data om dioxinlignende polychlorerede biphenyler (PCB) til, at disse stoffer kan medregnes i TEQ.

(3) Hexachlorcyclohexan (HCH) er betegnelsen på en teknisk blanding af forskellige isomerer. En fuldstændig analyse af dem vil være uden mening. Kun alpha-, beta- og gamma-HCH er toksikologisk relevante. Derfor bør der kun være koncentrationsgrænser for dem. De fleste kommercielle standardblandinger til analyse af denne gruppe forbindelser tillader kun bestemmelse af disse isomerer.

(4) Foranstaltningerne i denne forordning er de bedst egnede til at sikre et højt beskyttelsesniveau.

(5) Forordning (EF) nr. 850/2004 bør derfor ændres i overensstemmelse hermed.

(6) Det i henhold til artikel 17, stk. 1, i forordning (EF) nr. 850/2004 nedsatte udvalg har efter høringen den 25. januar 2006 ikke afgivet udtalelse efter proceduren i samme forordnings artikel 17, stk. 2, —

UDSTEDT FØLGENDE FORORDNING:

Artikel 1

Bilag V til forordning (EF) nr. 850/2004 ændres som anført i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. februar 2007. På Rådets vegne A. SCHAVAN Formand

(1) EUT L 158 af 30.4.2004, s. 7. Berigtiget i EUT L 229 af 29.6.2004, s. 5.

BILAG

Del 2 i bilag V til forordning (EF) nr. 850/2004 affattes således:

»Del 2 Affald og den fremgangsmåde, som artikel 7, stk. 4, litra b), finder anvendelse på. Følgende fremgangsmåder er tilladt i medfør af artikel 7, stk. 4, litra b), for så vidt angår de specificerede affaldstyper, der er defineret med den sekscifrede kode og klassificeret i Kommissionens beslutning 2000/532/EF (1) Affald i henhold til beslutning 2000/532/EF Maksimale koncentrationsgrænser for stoffer opført i bilag IV (2) Fremgangsmåde 10 UORGANISK AFFALD FRA TERMISKE PROCESSER aldrin: 5 000 mg/kg; chlordan: 5 000 mg/kg; dieldrin: 5 000 mg/kg; endrin: 5 000 mg/kg heptachlor: 5 000 mg/kg; hexachlorobenzen: 5 000 mg/kg; mirex: 5 000 mg/kg; toxaphen: 5 000 mg/kg; polychlorerede biphenyler (PCB) (4): 50 mg/kg DDT (1,1,1-trichlor-2,2-bis(4-chlorphenyl)ethan): 5 000 mg/kg; chlordecon: 5 000 mg/kg; polychlorerede dibenzo-p-dioxiner og dibenzofuraner (PCDD/PCDF) (7) 5 mg/kg; alpha-, beta- og gamma-HCH tilsammen: 5 000 mg/kg; hexabrombiphenyl: 5 000 mg/kg Permanent deponering må kun finde sted i: — sikker, dyb undergrund, hårde klippeformationer — saltminer eller — et deponeringsanlæg for farligt affald (hvis affaldet er stabiliseret eller solidificeret, når det er teknisk muligt, som det kræves ved klassificering i underposition 1903 i beslutning 2000/532/EF). Rådets direktiv 1999/31/EF (5) og Rådets beslutning 2003/33/EF (6) skal overholdes, ligesom det skal påvises, at fremgangsmåden er miljømæssigt at foretrække. 10 01 Affald fra kraftværker og andre forbrændingsanlæg (med undtagelse af 19) 10 01 14 * (3) Bundaske, slagger og kedelstøv fra kombineret forbrænding indeholdende farlige stoffer 10 01 16 * Flyveaske fra kombineret forbrænding indeholdende farlige stoffer 10 02 Affald fra jern- og stålindustrien 10 02 07 * Fast affald fra rensning af røg indeholdende farlige stoffer 10 03 Affald fra termisk baserede aluminiumsværker 10 03 04 * Slagger fra primærproduktionen 10 03 08 * Saltslagge fra sekundærproduktionen 10 03 09 * Sort slagge fra sekundærproduktionen 10 03 19 * Støv fra røggasrensning indeholdende farlige stoffer 10 03 21 * Andet partikelformet materiale og støv (herunder fra kuglemøller) indeholdende farlige stoffer 10 03 29 * Affald fra behandling af saltslagge og sort slagge indeholdende farlige stoffer 10 04 Affald fra termisk baserede blyværker 10 04 01 * Slagge fra primær- og sekundærproduktionen 10 04 02 * Slagge og afskummet materiale fra primær- og sekundærproduktionen 10 04 04 * Støv fra røggasrensning 10 04 05 * Andet partikelformet materiale og støv 10 04 06 * Fast affald fra røggasrensning 10 05 Affald fra termisk baserede zinkværker 10 05 03 * Støv fra røggasrensning 10 05 05 * Fast affald fra røggasrensning 10 06 Affald fra termisk baserede kobberværker 10 06 03 * Støv fra røggasrensning 10 06 06 * Fast affald fra røggasrensning 10 08 Affald fra andre termisk baserede ikke-jernmetalværker 10 08 08 * Saltslagge fra primær- og sekundærproduktionen 10 08 15 * Støv fra røggasrensning indeholdende farlige stoffer 10 09 Affald fra jernstøberier 10 09 09 * Støv fra røggasrensning indeholdende farlige stoffer 16 AFFALD IKKE ANDETSTEDS SPECIFICERET I LISTEN 16 11 Affald fra foringer og ildfaste materialer 16 11 01 * Kulstofbaserede foringer og ildfaste materialer fra metallurgiske processer indeholdende farlige stoffer 16 11 03 * Andre foringer og ildfaste materialer fra metallurgiske processer indeholdende farlige stoffer 17 BYGNINGS- OG NEDRIVNINGSAFFALD (HERUNDER OPGRAVET JORD FRA FORURENEDE GRUNDE ) 17 01 Beton, mursten, tegl og keramik 17 01 06 * Blandinger eller separerede fraktioner af beton, mursten, tegl og keramik indeholdende farlige stoffer 17 05 Jord (herunder opgravet jord fra forurenede grunde), sten og klapmaterialer 17 05 03 * Jord og sten indeholdende farlige stoffer 17 09 Andet bygnings- og nedrivningsaffald 17 09 02 * Bygnings- og nedrivningsaffald indeholdende PCB, eksklusive udstyr indeholdende PCB 17 09 03 * Andet bygnings- og nedrivningsaffald indeholdende farlige stoffer 19 AFFALD FRA AFFALDSBEHANDLINGSANLÆG, SPILDEVANDSRENSNINGSANLÆG UDEN FOR PRODUKTIONSSTEDET SAMT FRA FREMSTILLING AF DRIKKEVAND ELLER VAND TIL INDUSTRIELT BRUG 19 01 Affald fra forbrænding eller pyrolyse af affald 19 01 07 * Fast affald fra røggasrensning 19 01 11 * Bundaske og slagge indeholdende farlige stoffer 19 01 13 * Flyveaske indeholdende farlige stoffer 19 01 15 * Kedelstøv indeholdende farlige stoffer 19 04 Forglasset affald og affald fra forglasning 19 04 02 * Flyveaske og andet affald fra røggasrensning 19 04 03 * Ikke-forglasset fast fase

(1) Kommissionens beslutning 2000/532/EF af 3. maj 2000 om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejelse af en liste over farligt affald i henhold til artikel 1, stk. 4, i rådets direktiv 91/689/EØF om farligt affald (EFT L 226 af 6.9.2000, s. 3). Senest ændret ved Rådets beslutning 2001/573/EF (EFT L 203 af 28.7.2001, s. 18).«

(2) Grænseværdierne finder kun anvendelse for deponeringsanlæg for farligt affald og anvendes ikke for permanente underjordiske oplagringsfaciliteter for farligt affald, herunder saltminer.

(3) Affald, der er mærket med en asterisk *, er farligt affald i medfør af direktiv 91/689/EØF og omfattet af bestemmelserne deri.

(4) I de relevante tilfælde benyttes beregningsmetoden i europæisk standard EN 12766-1 og EN 12766-2.

(5) Rådets direktiv 1999/31/EF af 26. april 1999 om deponering af affald (EFT L 182 af 16.7.1999, s. 1). Senest ændret ved forordning (EF) nr. 1882/2003.

(6) Rådets beslutning 2003/33/EF af 19. december 2002 om opstilling af kriterier og procedurer for modtagelse af affald på deponeringsanlæg i henhold til artikel 16 og bilag II i direktiv 1999/31/EF (EFT L 11 af 16.1.2003, s. 27).

(7) Grænseværdierne er beregnet som PCDD og PCDF ifølge nedenstående toksicitetsækvivalensfaktorer (TEF):